pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก  ครั้งที่ 2/2562
วันศุกร์ที่ 8 มีนาคม 2562
รอง นรม.พล.อ.ประวิตรฯ เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก  ครั้งที่ 2/2562
รอง นรม.พล.อ.ประวิตรฯ เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก
ผลักดันพื้นที่กลุ่มป่าแก่งกระจานเป็นมรดกโลก
วันนี้ (8 มีนาคม 2562) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ 2/2562 สรุปสาระสําคัญดังนี้
ที่ประชุม ฯ รับทราบเรื่องการจัดส่งเอกสารการนําเสนอพื้นที่กลุ่มป่าแก่งกระจานเป็นมรดกโลก และกรอบมาตรการแก้ไขปัญหาการอยู่อาศัยและทํากินในพื้นที่ป่าไม้ของกลุ่มชาติพันธุ์กะเหรี่ยง 4 ชุมชน
โอกาสนี้ ยังได้พิจารณาและมีมติเห็นชอบการนําเสนอแหล่งมรดกทางวัฒนธรรมเข้าสู่บัญชีรายชื่อเบื้องต้น (Tentative List) ของศูนย์มรดกโลก ได้แก่ 1) เมืองโบราณศรีเทพ 2) กลุ่มเทวสถานปราสาทพนมรุ้ง ปราสาทเมืองต่ํา และปราสาทปลายบัด เนื่องจากสถานที่ดังกล่าวมีคุณค่าความโดดเด่นเป็นสากล ดังนี้ (1) การเลือกสรรชัยภูมิที่ตั้งชุมชน และการกําหนดพื้นที่ใช้สอยของเมือง เอื้อประโยชน์ต่อการแลกเปลี่ยนทางการค้าและวัฒนธรรม (2) ศูนย์รวมความหลากหลายทางวัฒนธรรมและศาสนา และ (3) พัฒนาการทางศิลปกรรมที่มีความต่อเนื่องและเป็นเอกลักษณ์เฉพาะ
ซึ่งที่ประชุม ฯ พิจารณาเห็นว่า โบราณสถานที่ดังกล่าว เป็นไปตามหลักเกณฑ์ของมรดกโลก ใน 3 ข้อ ได้แก่ หลักเกณฑ์ข้อที่ 3 เป็นประจักษ์พยานเพียงหนึ่งเดียวหรืออย่างน้อยมีลักษณะพิเศษของการสืบทอดทางวัฒนธรรม หรือของอารยธรรมที่ดํารงต่อเนื่องอยู่หรือที่สูหายไปแล้ว หลักเกณฑ์ข้อที่ 4 เป็นตัวอย่างที่โดดเด่นของประเภทของสิ่งก่อสร้าง กลุ่มสถาปัตยกรรมหรือกลุ่มเทคโนโลยี หรือลักษณะภูมิประเทศของภูมิทัศน์ซึ่งแสดงถึงช่วงเวลาที่สําคัญช่วงหนึ่งหรือหลายช่วงในประวัติศาสตร์ของมนุษย์ และหลักเกณฑ์ข้อที่ 5 เป็นตัวอย่างอันโดดเด่นของการตั้งถิ่นฐานของมนุษย์ การใช้พื้นที่ทั้งทางบกและทางทะเล ซึ่งเป็นตัวแทนของวัฒนธรรม หรือปฏิสัมพันธ์ที่มนุษย์มีต่อสภาพแวดล้อม โดยเฉพาะอย่างยิ่งเมื่อสิ่งเหล่านั้นเสื่อมสลายได้ง่ายจากผลกระทบจากการเปลี่ยนแปลงทางสังคมและวัฒนธรรมตามกาลเวลา
รองนายกรัฐมนตรี ได้กําชับให้คณะกรรมการแห่งชาติว่าด้วยอนุสัญญาคุ้มครองมรดกโลก เร่งดําเนินการเตรียมเอกสารในการยื่นเรื่องดังกล่าวให้ครบถ้วน พร้อมให้หน่วยงานที่เกี่ยวข้องประสานงานและดําเนินการให้แล้วเสร็จต่อไป
.................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ข้อปฏิบัติ 14 วัน หลังกลับจากพื้นที่เสี่ยง
วันเสาร์ที่ 21 มีนาคม 2563
ข้อปฏิบัติ 14 วัน หลังกลับจากพื้นที่เสี่ยง
ปฏิบัติครบลดความเสี่ยง
-หากมีอาการเข้าข่ายแจ้ง 1669
-ดูแลสุขอนามัยโดยใช้ 3 ล.
-แยกห้องนอน ของใช้ส่วนตัว
-ไม่กินอาหารร่วมกับคนในครอบครัว
-จัดเก็บขยะปนเปื้อนให้มิดชิด
-ปิดฝาทุกครั้งก่อนกดชักโครก
-สวมหน้ากากอนามัยทุกครั้งเวลาพบปะผู้คน และเว้นระยะห่าง 1 เมตร
-หลีกเลี่ยงการใกล้ชิดผู้สูงอายุ และผู้มีโรคประจําตัว
-งดกิจกรรมนอกบ้าน และงดการใช้ขนส่งสาธารณะ
รัฐบาลไทย-ข่าวทำเนียบรัฐบาล-ก.เกษตรฯ เชิญชวนประชาชนดื่มนมช่วงเข้าพรรษา
วันจันทร์ที่ 3 กรกฎาคม 2560
ก.เกษตรฯ เชิญชวนประชาชนดื่มนมช่วงเข้าพรรษา
กระทรวงเกษตรฯ เชิญชวนประชาชนดื่มนมช่วงเข้าพรรษา โดยจับมือห้างค้าปลีกลดราคาผลิตภัณฑ์นม 10 – 30 % พร้อมตั้งศูนย์บริการประชาชน ณ อ.ส.ค. มวกเหล็ก และ
ปราณบุรี เพื่อช่วยลดอุบัติเหตุช่วงเทศกาล
นายธนิตย์ เอนกวิทย์ รองปลัดกระทรวงเกษตรและสหกรณ์ เปิดเผยว่า ในโอกาสเทศกาลเข้าพรรษาที่จะมาถึง กระทรวงเกษตรและสหกรณ์ โดยคณะกรรมการโคนมและผลิตภัณฑ์นม ร่วมกับสมาคมอุตสาหกรรมผลิตภัณฑ์อาหารนมไทย (สอนท.) สมาคมผู้ค้าปลีกไทย จัดกิจกรรมรณรงค์บริโภคนมช่วงเข้าพรรษา โดยร่วมมือกับห้างค้าปลีกทั่วประเทศลดราคานมและผลิตภัณฑ์นม 10 – 30 % ระหว่างวันที่ 5 – 20 กรกฎาคม นี้ ซึ่งจะจัดจําหน่ายในห้างเทสโก้โลตัส สยามแมคโคร ฟู้ดแลนด์ บิ๊กซี แม็กแวลู และท็อปซุปเปอร์มาเก็ต โดยมีวัตถุประสงค์เพื่อกระตุ้นการบริโภคนมและผลิตภัณฑ์นมของคนไทยให้มากขึ้น จากปัจจุบันที่พบข้อมูลการบริโภคนมของคนไทยเพิ่มขึ้นเป็น 18 ลิตร/คน/ปี และเพื่อให้สอดรับกับนโยบายของกระทรวงเกษตรและสหกรณ์ที่ผลักดันให้อัตราการบริโภคนมของคนไทยเพิ่มขึ้นให้ถึง 25 ลิตร/คน/ปี นอกจากจะช่วยยกระดับสุขภาพพลานามัยของประชากรในประเทศแล้ว ยังเป็นการสนับสนุนอาชีพเลี้ยงโคนมของเกษตรกรไทยกว่า 16,000 ราย และสร้างความเชื่อมั่นแก่ผู้บริโภคในคุณภาพของผลิตภัณฑ์นมไทยที่ทัดเทียมมาตรฐานสากล
“นโยบายรณรงค์ส่งเสริมให้ประชาชนหันมาบริโภคนมให้มากขึ้น ได้จัดกิจกรรมมาอย่างต่อเนื่องตลอดทั้งปี ตั้งแต่ช่วงเทศกาลปีใหม่ วันสงกรานต์ วันดื่มนมโลก วันเข้าพรรษา วันออกพรรษา และเร็วๆ นี้ ็วๆนีในวันที่ 1 – 15 สิงหาคมที่จะถึง ซึ่งตรงกับวันแม่แห่งชาติ รวมทั้งวางแผนการส่งเสริมการบริโภคนมในเยาวชน ที่อยู่ในวัยมัธยมศึกษาจนถึงมหาวิทยาลัย โดยจะร่วมมือกับกระทรวงศึกษาธิการตั้งจุดจําหน่ายนม (Milk Cornor) ในบริเวณโรงเรียนและมหาวิทยาลัย โดยจําหน่ายในราคาพิเศษ ซึ่งจะสอดคล้องกับนโยบายของรัฐบาลที่ไม่ให้มีการจําหน่ายสุราใกล้สถานศึกษา” นายธนิตย์ กล่าว
นอกจากนี้ ในช่วงเทศการเข้าพรรษาซึ่งมีวันหยุดยาว 3 วัน จะมีประชาชนทั่วไปเดินทางกลับภูมิลําเนาเป็นจํานวนมาก ในโอกาสนี้กระทรวงเกษตรและสหกรณ์ โดยองค์การส่งเสริมการกิจการโคนมแห่งประเทศไทย (อ.ส.ค.) ได้จัดตั้งศูนย์บริการประชาชนเพื่อช่วยลดปัญหาอุบัติเหตุการจราจร โดยมีบริการนมพร้อมดื่ม/น้ําดื่ม จุดแวะพักรถที่ปลอดภัย และห้องน้ําสะอาดไว้บริการประชาชน 2 จุด คือ บริเวณใกล้หน่วยงาน อ.ส.ค. มวกเหล็ก ถนนมิตรภาพ จังหวัดสระบุรี และเส้นทางสรรจรลงใต้ บริเวณ อ.ส.ค. ปราณบุรี จังหวัดประจวบคีรีขันธ์ รวมทั้งได้ขอความร่วมมือหน่วยงานราชการ รัฐวิสาหกิจ และสถาบันการศึกษาที่ตั้งศูนย์บริการประชาชนอยู่ติดเส้นทางสรรจรอื่นๆ ได้ใช้ผลิตภัณฑ์นมเป็นเครื่องดื่มให้ความสดชื่น และเพิ่มพลังให้แก่ผู้ขับขี่ที่สัญจรไปมาและแวะพักตามศูนย์บริการฯ ด้วย.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@opsmoac.go.th
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-การอบรมความรู้เพื่อการประกอบธุรกิจสินเชื่อพิโกไฟแนนซ์
วันศุกร์ที่ 5 พฤษภาคม 2560
การอบรมความรู้เพื่อการประกอบธุรกิจสินเชื่อพิโกไฟแนนซ์
ผู้อํานวยการสํานักงานเศรษฐกิจการคลัง กล่าวเปิดการอบรมความรู้เพื่อการประกอบธุรกิจสินเชื่อพิโกไฟแนนซ์ เมื่อวันที่ 4 พฤษภาคม 2560 ณ โรงแรมมิราเคิล แกรนด์ คอนเวนชั่น กรุงเทพมหานคร
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง ได้กล่าวเปิดการอบรมความรู้เพื่อการประกอบธุรกิจสินเชื่อพิโกไฟแนนซ์ เมื่อวันที่ 4 พฤษภาคม 2560 ณ โรงแรมมิราเคิล แกรนด์ คอนเวนชั่น กรุงเทพมหานคร โดยได้กล่าวถึงความสําคัญของสินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์) ซึ่งเป็นสินเชื่อในระบบที่เป็นทางเลือกใหม่ของประชาชนแทนการกู้ยืมเงินนอกระบบโดยการจัดการอบรมในครั้งนี้มีวัตถุประสงค์เพื่อสร้างความรู้ความเข้าใจให้กับผู้ประกอบการ และแนะแนวทางในการประกอบธุรกิจสินเชื่อพิโกไฟแนนซ์ ให้ถูกต้องตามหลักเกณฑ์ เงื่อนไข รวมถึงกฎหมายที่เกี่ยวข้องอื่น ๆ ได้ต่อไป โดยมีผู้เข้าร่วมการอบรมจํานวนประมาณ 200 คน ประกอบด้วย นิติบุคคลที่ได้รับอนุญาตให้ประกอบธุรกิจสินเชื่อพิโกไฟแนนซ์ นิติบุคคลที่อยู่ระหว่างยื่นคําขออนุญาตประกอบธุรกิจสินเชื่อพิโกไฟแนนซ์ และผู้แทนหน่วยงานภาคีของกระทรวงการคลังในการแก้ไขปัญหาหนี้นอกระบบ ได้แก่ สํานักงานคุ้มครองสิทธิและช่วยเหลือทางกฎหมายแก่ประชาชน สํานักงานตํารวจแห่งชาติ ธนาคารแห่งประเทศไทย กรมการปกครอง กรมสรรพากร กรมบัญชีกลาง ธนาคารออมสิน และธนาคารเพื่อการเกษตรและสหกรณ์การเกษตร
ในการอบรมดังกล่าวผู้ประกอบการได้รับทราบและเข้าใจถึงพื้นฐานที่จําเป็นเกี่ยวกับสินเชื่อพิโกไฟแนนซ์ ใน 5 หัวข้อ ได้แก่ (1) ประกอบธุรกิจสินเชื่อพิโกไฟแนนซ์อย่างไรให้เป็นไปตามหลักเกณฑ์ (2) หลักกฎหมายต้องรู้สําหรับผู้ประกอบธุรกิจสินเชื่อพิโกไฟแนนซ์ (3) เทคนิคการวิเคราะห์สินเชื่อ
รายย่อยและการบริหารความเสี่ยง (4) เรื่องง่าย ๆ เกี่ยวกับการบัญชีและภาษีอากร และ (5) แนวทางการกํากับดูแลธุรกิจสินเชื่อพิโกไฟแนนซ์ โดยมีวิทยากรจาก สศค. ธนาคารออมสิน และกรมสรรพากร ร่วมให้ความรู้
ทั้งนี้ นายกฤษฎาฯ ได้กล่าวเน้นย้ําให้ผู้สนใจจะขออนุญาตประกอบธุรกิจสินเชื่อพิโกไฟแนนซ์จัดเตรียมเอกสารหลักฐานต่าง ๆ ให้ถูกต้อง ครบถ้วน และนําเสนอแผนธุรกิจที่สมบูรณ์เป็นไปตามหลักเกณฑ์ที่กฎหมายกําหนดไว้ ตามข้อมูลที่เผยแพร่ในเว็ปไซต์ www.1359.go.th นอกจากนี้ สศค. กําหนดจะจัดการอบรมให้ความรู้ในลักษณะดังกล่าวในภูมิภาคต่าง ๆ ตลอดปี 2560 เพื่อให้ผู้ประกอบการ หน่วยราชการส่วนภูมิภาคและท้องถิ่น มีความเข้าใจและช่วยสนับสนุนธุรกิจสินเชื่อพิโกไฟแนนซ์ให้เป็นที่แพร่หลาย และเติบโตอย่างต่อเนื่องต่อไปในอนาคต
สํานักนโยบายพัฒนาระบบการเงินภาคประชาชน สํานักงานเศรษฐกิจการคลัง
โทรศัพท์สายด่วน 1359
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-กระทรวงยุติธรรม แถลงข่าวความคืบหน้าคดีการเสียชีวิตของ น.ส โทโมโกะ คาวาชิตะ นักท่องเที่ยวญี่ปุ่น ในเขตอุทยานประวัติศาสตร์ จังหวัดสุโขทัย
วันพุธที่ 16 ตุลาคม 2562
กระทรวงยุติธรรม แถลงข่าวความคืบหน้าคดีการเสียชีวิตของ น.ส โทโมโกะ คาวาชิตะ นักท่องเที่ยวญี่ปุ่น ในเขตอุทยานประวัติศาสตร์ จังหวัดสุโขทัย
กระทรวงยุติธรรม แถลงข่าวความคืบหน้าคดีการเสียชีวิตของ น.ส โทโมโกะ คาวาชิตะ นักท่องเที่ยวญี่ปุ่น ในเขตอุทยานประวัติศาสตร์ จังหวัดสุโขทัย
ในวันพุธที่ ๑๖ ตุลาคม ๒๕๖๒ เวลา ๑๓.๐๐ น. ณ ห้องรับรองกระทรวงยุติธรรม ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายวิวัฒน์ นิติกาญจนา ที่ปรึกษารัฐมนตรีว่าการกระทรวงยุติธรรม รองศาสตราจารย์ ดร.วีริศ อัมระปาล ที่ปรึกษารัฐมนตรีว่าการกระทรวงยุติธรรม ด้านวิชาการ พันตํารวจโท วรรณพงษ์ คชรักษ์ ผู้อํานวยการสถาบันนิติวิทยาศาสตร์ และพันตํารวจโท ปกรณ์ สุชีวกุล รองอธิบดีกรมสอบสวนคดีพิเศษ แถลงข่าวความคืบหน้าคดีการเสียชีวิตของ น.ส.โทโมโกะ คาวาชิตะ นักท่องเที่ยวญี่ปุ่น ในเขตอุทยานประวัติศาสตร์ จังหวัดสุโขทัย
รัฐมนตรีว่าการกระทรวงยุติธรรม กล่าวว่า กรมสอบสวนคดีพิเศษ (ดีเอสไอ) และสถาบันนิติวิทยาศาสตร์ ได้ลงพื้นที่จังหวัดสุโขทัย เพื่อคลี่คลายคดีฆาตกรรม น.ส โทโมโกะฯ โดยเจ้าหน้าที่จากสถาบันนิติวิทยาศาสตร์ ลงพื้นที่เก็บดีเอ็นเอของผู้ต้องสงสัย โดยขยายพื้นที่จากเดิมในระยะ ๒๐๐ เมตร เป็น ๙๓๘ เมตร ซึ่งก่อนหน้านี้เคยมีการเก็บดีเอ็นเอผู้ต้องสงสัยและกลุ่มผู้ต้องสงสัย ๓๒๖ ตัวอย่าง เพื่อนํามาประกอบข้อมูลวัตถุพยานอีก ๒๔ ชิ้น รวม ๓๕๐ ตัวอย่างดีเอ็นเอ และเมื่อช่วงต้นปี ๒๕๖๒ได้พยานบุคคลบอกเล่าถึงผู้ต้องสงสัย ซึ่งทํางานฟาร์มหมูแห่งหนึ่งบริเวณจุดที่เจ้าหน้าที่ขยายวงรอบในการตรวจครั้งใหม่ โดยพยานบุคคลให้ข้อมูลเกี่ยวกับผู้ต้องสงสัยว่ามีอาการคุ้มคลั่ง มีประวัติติดสุราและยาบ้า ได้ใช้มีดทําร้าย น.ส.โทโมโกะฯ ปัจจุบันผู้ต้องสงสัยรายนี้ได้เสียชีวิตเมื่อปี ๒๕๕๓ จากการถูกวางยาพิษ โดยดีเอสไอได้นํากระดูกของผู้ต้องสงสัยรายนี้มาตรวจพิสูจน์ แต่ไม่สามารถสกัดสารดีเอ็นเอได้เนื่องจากกระดูกถูกเผาด้วยความร้อนสูงจึงไม่หลงเหลือดีเอ็นเอ ดังนั้น จึงเก็บตัวอย่างดีเอ็นเอพี่สาวผู้ต้องสงสัยและคนงานในฟาร์มหมู รวมถึงผู้ที่มีประวัติติดยาเสพติด ลักขโมยทั้งหมด โดยคาดว่าจะสามารถแถลงความชัดเจนถึงผลการตรวจพิสูจน์ดีเอ็นเอได้ภายในวันที่ ๑๕ พฤศจิกายน นี้
ส่วนกรณีทางการญี่ปุ่นแสดงความเป็นห่วงว่า คดีจะหมดอายุความในปี ๒๕๗๐ จะพยายามเร่งรัดติดตามอย่างเต็มที่ และขอยืนยันว่าดีเอสไอไม่เคยหยุดการสืบสวนหาข้อมูลในทางลับและต้องดําเนินการอย่างถึงที่สุด ตนในฐานะที่เป็นคนสุโขทัยและดํารงตําแหน่งรัฐมนตรีว่าการกระทรวงยุติธรรม ตั้งใจว่าจะรื้อฟื้นคดีนี้เพราะเหตุการณ์ดังกล่าวกระทบต่อการท่องเที่ยวของจังหวัดสุโขทัย จึงจําเป็นต้องสร้างความมั่นใจให้กับนักท่องเที่ยวต่างชาติ
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีร่วมประชุมคณะกรรมการสภาเจ้าพนักงานบังคับคดีระหว่างประเทศ UIHJ
วันอังคารที่ 19 มิถุนายน 2561
กระทรวงยุติธรรม โดยกรมบังคับคดีร่วมประชุมคณะกรรมการสภาเจ้าพนักงานบังคับคดีระหว่างประเทศ UIHJ
กรมบังคับคดีร่วมประชุมคณะกรรมการสภาเจ้าพนักงานบังคับคดีระหว่างประเทศ UIHJ
ในวันอังคารที่ ๑๘ มิถุนายน ๒๕๖๑ เวลา ๐๙.๓๐ น. ณ กรุงปารีส ประเทศฝรั่งเศส
นางสาวรื่นวดี สุวรรณมงคล อธิบดีกรมบังคับคดี
เข้าร่วมการประชุมคณะกรรมการสภาเจ้าพนักงานบังคับคดีระหว่างประเทศ (UIHJ)
ครั้งที่ ๑/๒๕๖๑ ตามที่ได้รับเลือกให้เป็นกรรมการ
โดยมี Mr..Marc Schmitz ประธานกรรมการ และกรรมการสภาเจ้าพนักงานบังคับคดีระหว่างประเทศ
เข้าร่วมประชุมฯ โดยที่ประชุมได้พิจารณาวาระต่าง ๆ ประกอบด้วย
๑) การดําเนินการที่ผ่านมา โดยประธานกรรมการสภาเจ้าพนักงานบังคับคดี ได้กล่าวขอบคุณ
กระทรวงยุติธรรมและกรมบังคับคดีที่ได้จัดประชุมคองเกรสนานาชาติ ครั้งที่ ๒๓
ของสภาเจ้าพนักงานบังคับคดีระหว่างประเทศจนประสบความสําเร็จเป็นอย่างดี
๒) ภารกิจและการประชุมต่าง ๆ ที่จะเกิดขึ้นในอนาคต ๓) การดําเนินการของกลุ่มนวัตกรรม
๔) การแต่งตั้งที่ปรึกษาประธานกรรมการและผู้เชี่ยวชาญ ๕) โครงการปัจจุบันและในอนาคต
๖) ความสัมพันธ์และการทํางานร่วมกับองค์กรระหว่างประเทศ
๗) ประชุมสภาเจ้าพนักงานบังคับคดีระหว่างประเทศประจําปี ๒๕๖๑
ที่จะจัดขึ้นในวันที่ ๒๙ - ๓๐ พฤศจิกายน ๒๕๖๑ ณ กรุงปารีส ประเทศฝรั่งเศส
๘) งบการเงิน และ ๙) วาระอื่นๆ
นอกจากนี้ อธิบดีกรมบังคับคดี ได้เข้าเยี่ยมชมการขายทอดตลาด ของ Drouot ณ กรุงปารีส ประเทศฝรั่งเศส ซึ่งเป็นการขายทอดตลาดสังหาริมทรัพย์ เช่น ภาพวาด เครื่องประดับ เฟอร์นิเจอร์ อุปกรณ์ใช้สอย
เอกสารทางประวัติศาสตร์ เป็นต้น เพื่อศึกษาเปรียบเทียบกับการขายทอดตลาดของกรมบังคับคดี
รัฐบาลไทย-ข่าวทำเนียบรัฐบาล-​๒๖ มิถุนายน มงคลสมัยคล้ายวันประสูติ เจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก
วันศุกร์ที่ 26 มิถุนายน 2563
​๒๖ มิถุนายน มงคลสมัยคล้ายวันประสูติ เจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก
"ทีฆายุโก โหตุ สังฆราชา"
รัฐบาลไทย-ข่าวทำเนียบรัฐบาล-นวัตกรรมเพื่อช่วยยกระดับคุณภาพชีวิตคนไทย
วันพฤหัสบดีที่ 9 มกราคม 2563
นวัตกรรมเพื่อช่วยยกระดับคุณภาพชีวิตคนไทย
วันพฤหัสบดีที่ 9 มกราคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลมอบนวัตกรรมช่วยยกระดับคุณภาพชีวิตและลดความเหลื่อมล้ําเป็นของขวัญปีใหม่ให้กับคนไทย โดยเฉพาะผู้สูงอายุ ผู้พิการ และผู้ด้อยโอกาส ที่สูญเสียฟัน ทําให้กินอาหารได้น้อยลง ส่งผลต่อสุขภาพ โดยให้บริการฝังรากฟันเทียมราคาพิเศษ จํานวน 4,000 ราก และฝังรากฟันเทียมโดยไม่เสียค่าใช้จ่าย สําหรับผู้สูงอายุ 60 ปีขึ้นไป เพื่อให้คนไทยสามารถเข้าถึงการฝังรากฟันเทียมได้ เนื่องจากเป็นเทคโนโลยีเฉพาะด้านทันตกรรมที่มีราคาค่ารักษาค่อนข้างสูง โดยผู้สนใจสามารถลงทะเบียนผ่านเว็บไซต์ ศูนย์ความเป็นเลิศด้านชีววิทยาศาสตร์ ตั้งแต่บัดนี้ - 28 ก.พ. 2563 หรือ โทร. 0 2644 5499
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 16 ตุลาคม 2561
วันอังคารที่ 16 ตุลาคม 2561
สรุปข่าวการประชุมคณะรัฐมนตรี 16 ตุลาคม 2561
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ชี้แจงข่าวลืออันเป็นเท็จเกี่ยวกับโครงการลงทะเบียนเพื่อสวัสดิการแห่งรัฐปี 2560
วันพุธที่ 5 เมษายน 2560
ชี้แจงข่าวลืออันเป็นเท็จเกี่ยวกับโครงการลงทะเบียนเพื่อสวัสดิการแห่งรัฐปี 2560
ตามที่ปรากฏข่าวลืออันเป็นเท็จในสื่อสังคมออนไลน์เกี่ยวกับโครงการลงทะเบียนเพื่อสวัสดิการแห่งรัฐปี 2560 (โครงการฯ)
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะโฆษกสํานักงานเศรษฐกิจการคลัง เปิดเผยว่า ตามที่ปรากฏข่าวลืออันเป็นเท็จในสื่อสังคมออนไลน์เกี่ยวกับโครงการลงทะเบียนเพื่อสวัสดิการแห่งรัฐปี 2560 (โครงการฯ) ว่า จะมีการโอนเงินให้ผู้ลงทะเบียนในโครงการฯ ที่ผ่านคุณสมบัติในอัตรา 3,000 บาท สําหรับผู้ที่มีรายได้ 0 – 30,000 บาท และ 1,500 บาท สําหรับผู้ที่มีรายได้ 30,001 – 100,000 บาท ผ่านธนาคารที่ได้ไปลงทะเบียนไว้ โดยมีระยะเวลาดําเนินการโอนเงินตั้งแต่วันที่ 1 ธันวาคม 2560 ถึงวันที่ 30 ธันวาคม 2560 นั้น สํานักงานเศรษฐกิจการคลัง (สศค.) ขอเรียนชี้แจงว่า
1. ไม่มีมาตรการโอนเงิน 3,000 บาท และ 1,500 บาท ในช่วงวันที่ 1 ธันวาคม – 30 ธันวาคม 2560 : การโอนเงินในอัตรา 3,000 บาท และ 1,500 บาท ผ่านธนาคารที่ผู้ลงทะเบียนได้ลงทะเบียนไว้ เป็นมาตรการเพิ่มรายได้ให้แก่ผู้มีรายได้น้อยในปี 2559 ไม่ได้เป็นมาตรการในปี 2560 แต่อย่างใด อีกทั้ง การระบุว่ามาตรการนี้จะดําเนินการโอนเงินผ่านธนาคารที่ผู้ลงทะเบียนได้ลงทะเบียนไว้ ตั้งแต่วันที่ 1 ธันวาคม 2560 ถึงวันที่ 30 ธันวาคม 2560 นั้น ก็ไม่เป็นความจริง เนื่องจากการลงทะเบียนครั้งนี้ สวัสดิการที่ประชาชนจะได้รับจะเป็นบัตรสวัสดิการ ซึ่งกระทรวงการคลังจะแจ้งให้ทราบในรายละเอียดต่อไป โดยเบื้องต้นจะใช้ลดภาระค่าสาธารณูปโภคพื้นฐาน เช่น ค่าไฟฟ้า ค่าน้ําประปา ค่าโดยสาร เป็นต้น
2. โครงการลงทะเบียนเพื่อสวัสดิการแห่งรัฐปี 2560 เป็นเพียงโครงการที่เปิดให้ประชาชนมาลงทะเบียน : หลังจากปิดโครงการในวันที่ 15 พฤษภาคม 2560 หน่วยงานตรวจสอบคุณสมบัติจะดําเนินการตรวจสอบ โดยคาดว่าจะใช้เวลา 1 - 2 เดือน และจะสามารถประกาศรายชื่อผู้ผ่านคุณสมบัติได้ในเดือนสิงหาคม 2560 ทั้งนี้ สศค. และหน่วยงานอื่นที่เกี่ยวข้องเตรียมจัดทําข้อเสนอแนะเชิงนโยบายในเรื่องสวัสดิการแห่งรัฐหลังจากได้ข้อมูลแล้ว เพื่อเสนอผู้บริหารพิจารณาต่อไป
สํานักนโยบายภาษี สํานักงานเศรษฐกิจการคลัง
โทร. 0 2273 9020 ต่อ 3505
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  20 พฤศจิกายน 2561
วันพุธที่ 21 พฤศจิกายน 2561
สรุปข่าวการประชุมคณะรัฐมนตรี  20 พฤศจิกายน 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี  ซึ่งสรุปสาระสําคัญดังนี้
รัฐบาลไทย-ข่าวทำเนียบรัฐบาล-ศูนย์บริการร่วมกระทรวงยุติธรรม พร้อมให้ความช่วยเหลือประชาชนที่ได้รับความเดือดร้อน
วันศุกร์ที่ 2 กุมภาพันธ์ 2561
ศูนย์บริการร่วมกระทรวงยุติธรรม พร้อมให้ความช่วยเหลือประชาชนที่ได้รับความเดือดร้อน
นายธวัชชัย ไทยเขียว รองปลัดกระทรวงยุติธรรม ตรวจเยี่ยมการดําเนินงานด้านการรับเรื่องราวร้องทุกข์ ร้องเรียน ของศูนย์บริการร่วมกระทรวงยุติธรรม
ในวันศุกร์ที่ ๒ กุมภาพันธ์ ๒๕๖๑ เวลา ๐๙.๐๐ น.
ณ ศูนย์บริการร่วมกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม
ตรวจเยี่ยมการดําเนินงานด้านการรับเรื่องราวร้องทุกข์ ร้องเรียน ของศูนย์บริการร่วมกระทรวงยุติธรรม
โอกาสนี้ได้ตรวจเยี่ยมระบบการให้บริการด้านงานยุติธรรมแก่ประชาชนในด้านต่างๆ อาทิ
การให้บริการของกองทุนยุติธรรม สํานักงานกองทุนยุติธรรม ตามพระราชบัญญัติกองทุนยุติธรรม พ.ศ. ๒๕๕๘
และการให้ความช่วยเหลือด้านการเงินแก่ผู้เสียหายและจําเลยในคดีอาญากรณี เจ็บ ตาย
ตาม พ.ร.บ. ค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔
รวมถึงงานบริการให้คําปรึกษาด้านกฎหมายแก่ประชาชนจากคลินิกยุติธรรม
กรมคุ้มครองสิทธิและเสรีภาพ กระทรวงยุติธรรม
พร้อมนี้ ได้ให้กําลังใจแก่เจ้าหน้าที่ผู้ปฏิบัติงานเพื่อเป็นการสร้างขวัญกําลังใจ
ต่อการปฏิบติหน้าที่ และได้เน้นย้ําเรื่องการปฏิบัติงานโดยขอให้เจ้าหน้าที่ทุกคนให้ความช่วยเหลือประชาชน
อย่างเต็มความสามารถ รวดเร็ว เป็นธรรม และเต็มใจให้บริการ
นอกจากนี้ ยังกล่าวทักทายและให้กําลังใจแก่ประชาชนที่ได้รับความเดือดร้อนและมาขอรับความช่วยเหลือ
จากกระทรวงยุติธรรม ณ จุดให้บริการต่างๆ อีกด้วย
ทั้งนี้หากประชาชนที่ไม่ได้รับความเป็นธรรม สามารถร้องเรียน ร้องทุกข์
ขอรับความช่วยเหลือได้ที่ศูนย์บริการร่วมกระทรวงยุติธรรม
เลขที่ ๑๒๐หมู่ ๓อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ถนนแจ้งวัฒนะ แขวงทุ่งสองห้อง เขตหลักสี่กรุงเทพฯ ๑๐๒๑๐
โทรสายด่วนยุติธรรม ๑๑๑๑กด ๗๗หรือโทรศัพท์ ๐๒-๑๔๑๕๑๐๐
รัฐบาลไทย-ข่าวทำเนียบรัฐบาล-ถ้อยแถลงนายกรัฐมนตรี ในการประชุมระดับสูงว่าด้วยหลักประกันสุขภาพถ้วนหน้า (High-level Meeting on Universal Health Coverage)
วันพฤหัสบดีที่ 10 ตุลาคม 2562
ถ้อยแถลงนายกรัฐมนตรี ในการประชุมระดับสูงว่าด้วยหลักประกันสุขภาพถ้วนหน้า (High-level Meeting on Universal Health Coverage)
วันที่ ๒๓ กันยายน ๒๕๖๒ ณ Trusteeship Council Chamber สํานักงานใหญ่สหประชาชาติ นครนิวยอร์ก
ท่านประธาน
ความสําเร็จด้านสาธารณสุขของไทย มีพื้นฐานจากระบบหลักประกันสุขภาพถ้วนหน้าที่ครอบคลุมประชากรเกือบ หนึ่งร้อยเปอร์เซ็นต์การลงทุนด้านสุขภาพ เป็นการลงทุนทั้งเพื่อปัจจุบันและอนาคต ประชาชนที่มีสุขภาพดีจะเป็นพลังสําคัญในการพัฒนาประเทศให้มีความมั่นคง มั่งคั่ง และยั่งยืน เป้าหมายการมีหลักประกันสุขภาพถ้วนหน้าไม่ใช่ความฝัน แต่ทําได้จริง หากมีความมุ่งมั่นและตั้งใจ
ท่านประธาน
ผมขอใช้โอกาสนี้แบ่งปันประสบการณ์ของไทย ซึ่งอยู่บนพื้นฐานของหลักการ ๓ ประการ ดังนี้
หนึ่ง ความเท่าเทียม การสร้างหลักประกัน สุขภาพถ้วนหน้าต้องมุ่งให้เกิดความเท่าเทียม และไม่ทิ้งใครไว้ข้างหลัง รัฐบาลไทยได้พัฒนาระบบสาธารณสุขเพื่อให้ประชาชนทุกกลุ่มสามารถเข้าถึงบริการที่มีคุณภาพได้อย่างทั่วถึง/ครอบคลุมการส่งเสริมสุขภาพ การป้องกันและรักษาโรค ซึ่งรวมถึงโรคเรื้อรังและโรคที่มีค่าใช้จ่ายสูง
ตั้งแต่วันที่ ๑ ตุลาคมนี้ ไทยจะขยายสิทธิประโยชน์ให้รวมถึงการให้ยาต้านไวรัส เอชไอวีก่อนการสัมผัสเชื้อแก่ประชากรกลุ่มเสี่ยง/สานต่อความสําเร็จของโครงการ ในพระดําริของพระเจ้าวรวงศ์เธอ พระองค์ เจ้าโสมสวลี กรมหมื่นสุทธนารีนาถ ทูตสันถวไมตรีของโครงการโรคเอดส์ แห่งสหประชาชาติในการป้องกันเอชไอวี ในภูมิภาคเอเชียและแปซิฟิก
สอง ประสิทธิภาพ รัฐบาลไทยมุ่งเพิ่มประสิทธิภาพของระบบหลักประกันสุขภาพ ถ้วนหน้า แม้ว่าจะมีงบประมาณจํากัด เราได้เพิ่มการใช้งบประมาณจากภาษีสุราและยาสูบ และสนับสนุนการจัดตั้งกองทุนสุขภาพท้องถิ่น
สาม การมีส่วนร่วม หัวใจสําคัญที่ทําให้ ระบบหลักประกันสุขภาพถ้วนหน้ามีความยั่งยืนคือการมีส่วนร่วมจากทุกภาคส่วนในทุกระดับ ไม่ว่าจะเป็นประชาชน ชุมชน ภาครัฐ ภาคเอกชน และภาคประชาสังคม ตามแนวทางประชารัฐ ให้ทุกฝ่ายรู้สึกเป็นเจ้าของและมีส่วนร่วมอย่างแท้จริง รวมทั้งเน้นการส่งเสริมบริการสุขภาพในระดับมูลฐานที่มีชุมชนเป็นศูนย์กลาง
ท่านประธาน
ประเทศไทยมุ่งมั่นที่จะพัฒนาระบบหลักประกันสุขภาพถ้วนหน้าให้ดียิ่งขึ้น ให้ประชากรทุกกลุ่มสามารถเข้าถึงบริการสาธารณสุขได้อย่างเท่าเทียม โดยเฉพาะอย่างยิ่งกลุ่มเปราะบางและกลุ่มชายขอบ พัฒนานวัตกรรมและนําเทคโนโลยีมาใช้เพื่อเพิ่มประสิทธิภาพ และส่งเสริมความเป็นหุ้นส่วนระหว่างภาครัฐกับภาคเอกชน
ประเทศไทยพร้อมที่จะแบ่งปันความรู้และประสบการณ์ให้แก่ประเทศต่างๆ นําไปประยุกต์ใช้ให้เหมาะสม และจะร่วมมือกับทุกหุ้นส่วนเพื่อขับเคลื่อนให้ประชากรโลกมีสุขภาพที่ดียิ่งขึ้นไปด้วยกัน
ขอบคุณครับ
รัฐบาลไทย-ข่าวทำเนียบรัฐบาล-กระทรวงแรงงาน ขอความร่วมมือให้ลูกจ้างหยุดงานไปใช้สิทธิเลือกตั้งซ่อมนครปฐม
วันศุกร์ที่ 4 ตุลาคม 2562
กระทรวงแรงงาน ขอความร่วมมือให้ลูกจ้างหยุดงานไปใช้สิทธิเลือกตั้งซ่อมนครปฐม
กระทรวงแรงงาน ขอความร่วมมือนายจ้างให้ลูกจ้างจังหวัดนครปฐมหยุดงานวันที่ 23 ตุลาคม 2562 เพื่อไปใช้สิทธิเลือกตั้งสมาชิกสภาผู้แทนราษฎรแทนตําแหน่งว่าง
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยว่า ตามที่คณะกรรมการการเลือกตั้งได้มีประกาศ เรื่อง กําหนดวันเลือกตั้งสมาชิกสภาผู้แทนราษฎรจังหวัดนครปฐม เขตเลือกตั้งที่ 5 อําเภอสามพราน ยกเว้นตําบลตลาดจินดา ตําบลคลองจินดา และตําบลบางช้าง เพื่อแทนตําแหน่งที่ว่าง โดยได้กําหนดให้มีการเลือกตั้งในวันพุธที่ 23 ตุลาคม 2562 ตั้งแต่เวลา 08.00 – 17.00 น.
รมว. แรงงาน กล่าวต่อไปว่า ทั้งนี้ เพื่อให้ลูกจ้างสามารถไปใช้สิทธิเลือกตั้งได้อย่างอิสระตามบทบัญญัติ มาตรา 50 (7) แห่งรัฐธรรมนูญแห่งราชอาณาจักรไทย พุทธศักราช 2560 จึงได้สั่งการให้กรมสวัสดิการและคุ้มครองแรงงาน ออกประกาศ ณ วันที่ 3 ตุลาคม 2562 ขอความร่วมมือสถานประกอบกิจการ นายจ้างอนุญาตให้ลูกจ้าง ที่ทํางานอยู่ในสถานประกอบกิจการในพื้นที่ข้างต้นที่มีสิทธิเลือกตั้งไปใช้สิทธิเลือกตั้งสมาชิกสภาผู้แทนราษฎร เป็นทั่วไปตามวันเวลาดังกล่าว หากนายจ้าง ลูกจ้างมีข้อสงสัยสามารถสอบถามได้ที่สํานักงานสวัสดิการและคุ้มครองแรงงานจังหวัดนครปฐม โทร. 034-340-0679 หรือ สายด่วน 1506 กด 3
รัฐบาลไทย-ข่าวทำเนียบรัฐบาล-กสร. เดินหน้ามาตรฐานแรงงานเฉพาะด้าน เตรียมรับฟังความคิดเห็น 17 ส.ค.นี้
วันพฤหัสบดีที่ 2 สิงหาคม 2561
กสร. เดินหน้ามาตรฐานแรงงานเฉพาะด้าน เตรียมรับฟังความคิดเห็น 17 ส.ค.นี้
กรมสวัสดิการและคุ้มครองแรงงาน เตรียมรับฟังความคิดเห็นประชาชนในการจัดทํามาตรฐานแรงงาน เฉพาะด้าน พร้อมเชิญชวนผู้สนเข้าร่วมในวันศุกร์ที่ 17 ส.ค. 61 ณ โรงแรมเดอะ พาลาสโซ่ กทม. ตั้งเป้าเป็นทางเลือกให้สถานประกอบกิจการเข้าสู่มาตรฐานแรงงานง่ายขึ้น
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยถึงความคืบหน้าในการจัดทํามาตรฐานแรงงานเฉพาะด้านที่แบ่งออกเป็น 3 ด้าน คือ ด้านคุ้มครองแรงงาน ด้านแรงงานสัมพันธ์และสวัสดิการแรงงาน และด้านความปลอดภัย อาชีวอนามัย และสภาพแวดล้อมในการทํางาน ว่า การจัดทํามาตรฐานดังกล่าว เป็นการส่งเสริมและเป็นทางเลือกให้สถานประกอบกิจการที่มีความพร้อมในแต่ละด้านได้นําไปปฏิบัติเฉพาะด้าน นั้น ๆ ก่อน ตลอดจนสามารถพัฒนาต่อเนื่องจนดําเนินการได้สอดคล้องกับข้อกําหนดมาตรฐานแรงงานไทย (มรท.8001-2553) ต่อไป ซึ่งขณะนี้ กสร. และหน่วยงานที่เกี่ยวข้องได้ร่วมกันจัดทําร่างมาตรฐานเฉพาะด้าน ทั้ง 3 ด้านเสร็จเรียบร้อยแล้ว แต่ก่อนที่จะนําไปใช้ปฏิบัติจริง กสร. ได้กําหนดจัดให้มีการรับฟังความคิดเห็นเพื่อให้ทุกภาคส่วนที่เกี่ยวข้องได้มีส่วนร่วมในการแสดงความคิดเห็น และนําข้อเสนอแนะต่าง ๆ นําไปประกอบการพิจารณาปรับปรุงร่างมาตรฐานเฉพาะด้านให้มีความสมบูรณ์ยิ่งขึ้น ในวันศุกร์ที่ 17 สิงหาคม 2561 ณ โรงแรมเดอะ พาลาสโซ่ รัชดา ถนนรัชดาภิเษก ดินแดง กรุงเทพฯ ตั้งแต่เวลา 08.00 น. เป็นต้นไป
อธิบดีกสร. กล่าวต่อไปว่า กสร. จึงขอเชิญชวน นายจ้าง ลูกจ้าง หน่วยงานที่เกี่ยวข้อง และผู้ที่สนใจเข้าร่วมงานตามวันเวลาดังกล่าว โดยสามารถสํารองที่นั่งหรือสอบถามรายละเอียดเพิ่มเติมได้ที่ สํานักพัฒนามาตรฐานแรงงาน โทรศัพท์ 0 2246 8294, 0 2246 8370 นอกจากนี้ยังสามารถแสดงความคิดเห็นผ่านเว็บไซต์ กรมสวัสดิการและคุ้มครองแรงงาน www.labour.go.th ได้อีกช่องทางหนึ่ง ทั้งนี้ สามารถดาวน์โหลดร่างมาตรฐานดังกล่าวเพื่อศึกษารายละเอียดได้ที่ http://tls.labour.go.th